சென்னை: ஸ்ரீபெரும்புதூர் அருகே மருந்து தயாரிக்கும் மூலப்பொருட்கள் என நினைத்து மென்பொருள் உதிரி பாகங்களை ஏற்றி வந்த கன்டெய்னர் லாரி, அதன் டிரைவரை கடத்திய 8 பேரை போலீசார் கைது செய்தனர்.பெங்களுர் மத்திய சேமிப்பு கிடங்கில் இருந்து கடந்த 6ம் தேதி ₹1 கோடி மதிப்பிலான மென்பொருள் உதிரி பாகங்கள் ஏற்றி கொண்டு கன்டெய்னர் லாரி சென்னைக்கு புறப்பட்டது. லாரியை திருநெல்வேளியை சேர்ந்த அருள்மணி (52) என்பவர் ஓட்டினார். பெரும்புதூர் அருகே சென்னை - பெங்களூர் தேசிய நெடுஞ்சாலையில் சுங்குவார்சத்திரம் அருகே பிள்ளைச்சத்திரம் பகுதியில் இரவு 10 மணியளவில், சென்றபோது, டிரைவர் சாப்பிடுவதற்காக லாரியை சாலையோரம் நிறுத்திவிட்டு இறங்கினார்.